# Irací Hassler Jacob

Irací Hassler Jacob (castellà: Irací Hassler) (Santiago de Xile, 6 de novembre de 1990) és una economista i política xilena, militant del Partit Comunista de Xile. El maig de 2021 fou escollida batllessa de Santiago de Xile.
La seva mare és brasilera d'origen tupí-guaraní mentre que el seu pare és xilè descendent de suïssos. Va estudiar a l'Escola Suïssa de Santiago de Xile, situada al districte de Nuñoa i, posteriorment, es va llicenciar en enginyeria comercial a la Universitat de Xile. El 2011 es va unir a les Joventuts Comunistes de Xile, participant activament a les protestes estudiantils d'aquell any. També va liderar la Federació d'Estudiants de la Universitat de Xile (FECh).
El 2016 va ser escollida regidora de Santiago de Xile, mandat que finalitzava el 2020 però per culpa de la pandèmia de COVID-19 es va ampliar fins al 2021. L'any 2018 es va convertir en militant del Partit Comunista de Xile. El desembre de 2020 va guanyar les eleccions primàries per a postular-se com a principal candidata opositora a Felipe Alessandri (RN), batlle de la ciutat des de 2016, per a les eleccions municipals de 2021. En conseqüència, el maig de 2021 es va presentar als comicis. El 17 de maig a la 1h, encara amb l'escrutini en marxa, va proclamar la victòria des de la Plaça d'Armes de la ciutat entre consignes d'«Irací, l'altre no» (en castellà: "Irací, el otro no"). D'aquesta manera, es va convertir en la segona dona, després de Carolina Tohá, i primer militant comunista a aconseguir aquest càrrec polític.

## Referències

* 1 2 3 Yáñez, Cecilia. «Feministas y jóvenes: Karina Oliva e Irací Hassler, las sorpresas de la RM» (en castellà). LaTercera.com, 17-05-2021. [Consulta: 18 maig 2021].
* ↑ Castillo Becerra, Gonzalo. «“La gente se cansa cuando ve que las marchas no generan ningún impacto”» (en castellà). KilometroCero.cl, 12-11-2013. Arxivat de l'original el 17 de maig 2021. [Consulta: 18 maig 2021].
* ↑ «La entrevista privada. Irací Hassler» (en castellà). ElSiglo.cl, 13-11-2020. Arxivat de l'original el 17 de maig 2021. [Consulta: 18 maig 2021].
* ↑ Manríquez, Yem. «¿Quién es Irací Hassler?: La militante del PC que logró un triunfo histórico al ser electa alcaldesa de Santiago» (en castellà). ADNRadio.cl, 17-05-2021.
* ↑ «Conoce a los diez concejales electos en la comuna de Santiago» (en castellà). BioBioChile.cl, 24-10-2016. [Consulta: 18 maig 2021].
* ↑ «Irací Hassler, candidata PC, se impone en inéditas primarias ciudadanas para definir al candidato opositor por alcaldía de Santiago» (en castellà). ElMostrador.cl, 07-12-2020. [Consulta: 18 maig 2021].
* ↑ «¿Quién es Irací Hassler?: La militante comunista que se convirtió en nueva alcaldesa de Santiago» (en castellà). Meganoticias.cl. [Consulta: 18 maig 2021].
* ↑ «Fallo fotográfico en la Municipalidad de Santiago: Irací Hassler (PC) aumenta la ventaja sobre Felipe Alessandri (RN)» (en castellà). ElDesconcierto.cl, 17-05-2021. Arxivat de l'original el 17 de maig 2021. [Consulta: 18 maig 2021].
* ↑ «Irací Hassler consigue histórico triunfo para el PC y asesta golpe a Chile Vamos al arrebatar a Alessandri alcaldía de Santiago» (en castellà). LaTercera.com, 17-05-2021. [Consulta: 18 maig 2021].